
Ajka város Önkormányzata Képviselő-testületének a 34/2009.(XI.13.), a 21/2009.(V.29.) rendeletével módosított 34/2006. (XI. 28.) rendelete a Fekete István Irodalmi Díj alapításáról és adományozásának rendjéről
Ajka város Önkormányzata a helyi önkormányzatokról szóló 1990. évi LXV. törvény 1.§ (6) bekezdés a.) pontja, valamint a Magyar Köztársaság kitüntetéseiről szóló 1991. évi XXXI. törvény 7.§-ában kapott felhatalmazás alapján Fekete István Irodalmi Díjat alapít.

Ajka városa Fekete István írói örökségének védelmét, ápolását, természeti írói jelentőségének társadalmi továbbfejlesztését nagyon fontos helyi és országos ügynek tekinti. Kívánatosnak tartja, hogy mindazok a polgárok, akik ezt a Fekete Istváni örökséget munkásságukban vállalják, írásaikban hitet tesznek mellette, széles körben terjesztik, haladó természeti-társadalmi programok megvalósításában részt vesznek, méltó elismerésben részesülhessenek. 
FEKETE ISTVÁN IRODALMI DÍJ

1. §

(1) Fekete István Irodalmi Díjban részesülhet az a magyar, vagy magyar anyanyelven publikáló külföldi állampolgár, aki Fekete István írói tevékenységének feltárásában jelentős munkásságot fejtett ki, vagy közíróként az örök emberi értékeket elismerő, megtartó irodalmi alkotásokat hozott létre, vagy a természetírói örökség folytatója úgy, hogy szépirodalmi műveivel óvja-védi az emberi élettér, a természeti környezet megőrzését. A díjra javasolt személy a Fekete Istváni szellemi hagyaték ápolása, fenntartása mellett, példamutató emberi magatartása miatt a lakosság körében köztiszteletnek örvend.

(2) 
A díjat Fekete István születésének évfordulóján, január 25-én évente legfeljebb 1 személy, a várossá nyilvánítás 5 éves évfordulóinak esztendejében legfeljebb 2 személy kaphatja. 

(3) A díjazott az adományozástól kezdve viselheti a Fekete István Irodalmi Díjas kitüntető címet. 

2. §

(1) A díjjal adományozandó a külön e célra készített díszoklevél, aranygyűrű, melynek pecsétjén a Fekete István Irodalmi Társaság emblémája, valamint „Fekete István Irodalmi Díj” felirat, a gyűrű belsejében pedig a díjazott neve és az adományozás éve szerepel. A díjjal pénzjutalom is jár.

(2) Az arany pecsétgyűrű és a pénzjutalom bruttó értéke 300.000 Ft.

(3) A díszoklevél leírását a rendelet 1. sz. melléklete tartalmazza.

AZ ELISMERÉSEK ADOMÁNYOZÁSÁNAK RENDJE

3. § 

(1) 
A díjat a polgármester adja át évente Fekete István születésének évfordulóján, január 25-én a Fekete István Irodalmi Társaság nyilvános elnökségi ülésén.

A díj átadására a várossá nyilvánítás 5 éves évfordulóinak esztendejében november 1-jén kitüntetési ünnepség keretében kerül sor.


(2) 
A díj adományozását írásban, részletes indoklással a Fekete István Irodalmi Társaság Elnöksége kezdeményezheti a polgármesternél, melyet a polgármester köteles a képviselő-testület elé terjeszteni. A díjra minden év november 15-éig, a várossá nyilvánítás 5 éves évfordulóinak esztendejében az adományozást megelőző 60. napig nyújtható be kezdeményezés.
(3) 
A kezdeményezést a polgármester, a Művelődési, Sport és Civil Kapcsolatok Bizottság véleményével terjeszti a képviselő-testület elé. 

(4) Az adományozásról a képviselő-testület minősített többséggel dönt.

(5) Az elismerésre érdemes személy elhalálozása esetén posztumusz kitüntetés is adományozható. Ebben az esetben az elismerés és a vele járó pénzjutalom átvételére a kitüntetett legközelebbi hozzátartozója, vagy örököse jogosult. 

AZ ELISMERÉSEK VISSZAVONÁSA

4. §

(1) A díjjal járó kitüntető cím visszavonható, ha az elismerésben részesített arra érdemtelenné vált.

(2) Érdemtelenné vált különösen az, akit a bíróság a közügyek gyakorlásától jogerősen eltiltott.

(3) A visszavonással kapcsolatos eljárás esetén a visszavonásra irányuló javaslatot megfelelően indokolni kell, kivéve a közügyektől való jogerős eltiltást. Ebben az esetben a kitüntetést vissza kell vonni, az előkészítő eljárást lefolytatni nem kell. 

5. §

Az elismerésben részesített személyekről és szervezetekről a Polgármesteri Hivatalban nyilvántartást kell vezetni. A nyilvántartás vezetéséről a jegyző köteles gondoskodni. 

6. §

Ez a rendelet 2006. november 30-án lép hatályba. 

Ajka, 2006. november 28.

Kihirdetés napja: 2006. november 29.

7.§

E rendelet a belső piaci szolgáltatásokról szóló, az Európai Parlament és a Tanács 2006./123/EK irányelvének figyelembevételével felülvizsgálatra került, és azzal összeegyeztethető szabályozást tartalmaz. 


   Schwartz Béla  




  Dr. Jáger László 



    polgármester




 
 jegyző

1. sz. melléklet

A díjjal járó díszoklevél leírása:

A díszoklevél a városi zászló alapszínével megegyező kék színű bársonyszerű anyaggal bevont mappában elhelyezett A/3-as méretű, a célhoz méltó, jó minőségű papírból készül. Az oklevelet a mappában félbehajtva kell elhelyezni.

Az oklevél bal- és jobboldali felirata a következő:

„Fekete István: Szeretem a könyvet és hiszek benne”

„Ajka város Önkormányzatának Képviselő-testülete és a Fekete István Irodalmi Társaság X Y – nak írói és közéleti munkásságának elismeréseként FEKETE ISTVÁN IRODALMI DÍJAT adományoz és feljogosítja a FEKETE ISTVÁN IRODALMI DÍJAS cím használatára.”

Keltezés

A város díszített címerével




Fekete István Irodalmi Társaság

ellátott bélyegző lenyomata




bélyegző lenyomata

Polgármester aláírása





Fekete István Irodalmi Társaság










elnökének aláírása

I N D O K O L Á S

A tervezet preambuluma indokolja, hogy milyen célok vezérlik az önkormányzatot a díj alapításában

1. §-hoz

A tervezet 1. §-a a díj adományozásának feltételeiről rendelkezik, melyeket kívánatos magas szintű feltételrendszerhez kötni.

3. §-hoz

A tervezet 3. §-a az adományozás eljárási rendjét tartalmazza. A tervezet egyértelműen kiköti, hogy kezdeményező csak a Fekete István Irodalmi Társaság lehet. 

4.§-hoz

A tervezet rendelkezik a díj visszavonásáról, mivel a későbbiek során előállhatnak olyan körülmények, melyek miatt az elismerésre, a közösség általi megbecsülésre a kitüntetett személy érdemtelenné válik. A díj visszavonásával kapcsolatos előkészítő eljárás ugyanaz, mint az adományozást megelőző eljárás. A képviselő-testület mérlegelési jogkörében dönt arról, hogy fennáll-e az érdemtelenség, mely egyetlen esetben, a közügyektől való jogerős eltiltás esetében áll fenn. E esetben a képviselő-testületnek nincs mérlegelési jogköre, a díjat vissza kell vonni, az előkészítő eljárást lefolytatni nem lehet.

5. §-hoz

Az adományozott díj nyilvántartási rendjét szabályozza.

A j k a, 2006. november 28.









Dr. Jáger László









         jegyző

� Módosította:21/2009.(V.29.) rendelet


� Módosította:21/2009.(V.29.) rendelet


� Módosította:21/2009.(V.29.) rendelet


� Módosította:21/2009.(V.29.) rendelet


� Új 7.§-sal kiegészítette:34/2009.(XI.13.) rendelet





